nibzard/narodne-novine-full-text-markdown huggingface dataset:
### NN 136/2025 (5.11.2025.), Ispravak Odluke o proglašenju Zakona o izmjeni i dopuni Zakona o izvršavanju Državnog proračuna Republike Hrvatske za 2025. godinu

PREDSJEDNIK REPUBLIKE HRVATSKE

2042

Nakon usporedbe s izvornim tekstom utvrđena je pogreška u Odluci o proglašenju Zakona o izmjeni i dopuni Zakona o izvršavanju Državnog proračuna Republike Hrvatske za 2025. godinu objavljene u »Narodnim novinama«, broj 134 od 30. listopada 2025. te se daje

ISPRAVAK ODLUKE

O PROGLAŠENJU ZAKONA O IZMJENI I DOPUNI ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 2025. GODINU

U Odluci o proglašenju Zakona o izmjeni i dopuni Zakona o izvršavanju Državnog proračuna Republike Hrvatske za 2025. godinu (»Narodne novine«, broj 134/2025) umjesto datuma donošenja Zakona: »26. rujna 2025.« treba stajati datum donošenja Zakona: »24. listopada 2025.«.

Klasa: 011-02/25-02/75

Urbroj: 71-10-01/1-25-3

Zagreb, 3. studenoga 2025.

Glavni tajnik
 Dinko Suton, v. r.
### NN 137/2025 (7.11.2025.), Rješenje o razrješenju predsjednika i imenovanju predsjednice Upravnog vijeća Nacionalne memorijalne bolnice »Dr. Juraj Njavro« Vukovar

VLADA REPUBLIKE HRVATSKE

2049

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23., 36/24. i 102/25.), Vlada Republike Hrvatske je na sjednici održanoj 30. listopada 2025. donijela

RJEŠENJE

O RAZRJEŠENJU PREDSJEDNIKA I IMENOVANJU PREDSJEDNICE UPRAVNOG VIJEĆA NACIONALNE MEMORIJALNE BOLNICE
 »DR. JURAJ NJAVRO« VUKOVAR

1. Razrješuje se GORDAN ŽANIĆ dužnosti predsjednika Upravnog vijeća Nacionalne memorijalne bolnice »Dr. Juraj Njavro« Vukovar, na osobni zahtjev.

2. Imenuje se ANTONIJA MARGETA predsjednicom Upravnog vijeća Nacionalne memorijalne bolnice »Dr. Juraj Njavro« Vukovar.

Klasa: 080-02/25-03/120
 Urbroj: 50301-15/28-25-3
 Zagreb, 30. listopada 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Rješenje o razrješenju i imenovanju supredsjedatelja zajedničkog povjerenstva za gospodarsku suradnju između Vlade Republike Hrvatske i Vlade Narodne Republike Kine

VLADA REPUBLIKE HRVATSKE

2047

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavka 1. Ugovora između Vlade Republike Hrvatske i Vlade Narodne Republike Kine o gospodarskoj suradnji (»Narodne novine – Međunarodni ugovori«, broj 9/09.), Vlada Republike Hrvatske je na sjednici održanoj 30. listopada 2025. donijela

RJEŠENJE

O RAZRJEŠENJU I IMENOVANJU SUPREDSJEDATELJA ZAJEDNIČKOG POVJERENSTVA ZA GOSPODARSKU SURADNJU IZMEĐU VLADE REPUBLIKE HRVATSKE I VLADE NARODNE REPUBLIKE KINE

1. Razrješuje se ZVONIMIR NOVAK dužnosti supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Narodne Republike Kine.

2. Imenuje se GORAN ROMEK, državni tajnik u Ministarstvu gospodarstva, supredsjedateljem Zajedničkog povjerenstva za gospodarsku suradnju između Vlade Republike Hrvatske i Vlade Narodne Republike Kine.

Klasa: 080-02/25-03/28
 Urbroj: 50301-15/07-25-2
 Zagreb, 30. listopada 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Rješenje o razrješenju zamjenika predsjednice i tehničke tajnice i imenovanju zamjenika predsjednice i tehničkog tajnika hrvatskog dijela Stalne hrvatsko-mađarske komisije za vodno gospodarstvo

VLADA REPUBLIKE HRVATSKE

2046

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavka 2. Sporazuma o vodnogospodarskim odnosima između Vlade Republike Hrvatske i Vlade Republike Mađarske (»Narodne novine – Međunarodni ugovori«, broj 10/94.), Vlada Republike Hrvatske je na sjednici održanoj 30. listopada 2025. donijela

RJEŠENJE

O RAZRJEŠENJU ZAMJENIKA PREDSJEDNICE I TEHNIČKE TAJNICE I IMENOVANJU ZAMJENIKA PREDSJEDNICE I TEHNIČKOG TAJNIKA HRVATSKOG DIJELA STALNE
 HRVATSKO-MAĐARSKE KOMISIJE ZA
 VODNO GOSPODARSTVO

1. Razrješuje se DINKO POLIĆ dužnosti zamjenika predsjednice hrvatskog dijela Stalne hrvatsko-mađarske komisije za vodno gospodarstvo.

Razrješuje se SANJA GENZIĆ JURIŠEVIĆ dužnosti tehničke tajnice hrvatskog dijela Stalne hrvatsko-mađarske komisije za vodno gospodarstvo.

2. Imenuje se DAVOR VUKMIRIĆ zamjenikom predsjednice hrvatskog dijela Stalne hrvatsko-mađarske komisije za vodno gospodarstvo.

Imenuje se MIRO MACAN tehničkim tajnikom hrvatskog dijela Stalne hrvatsko-mađarske komisije za vodno gospodarstvo.

Klasa: 080-02/25-03/126
 Urbroj: 50301-15/28-25-2
 Zagreb, 30. listopada 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Rješenje o razrješenju predsjednika i imenovanju predsjednice Upravnog vijeća Kliničkog bolničkog centra Osijek

VLADA REPUBLIKE HRVATSKE

2050

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23., 36/24. i 102/25.), Vlada Republike Hrvatske je na sjednici održanoj 30. listopada 2025. donijela

RJEŠENJE

O RAZRJEŠENJU PREDSJEDNIKA I IMENOVANJU PREDSJEDNICE UPRAVNOG VIJEĆA KLINIČKOG BOLNIČKOG CENTRA OSIJEK

1. Razrješuje se GORDAN ŽANIĆ dužnosti predsjednika Upravnog vijeća Kliničkog bolničkog centra Osijek, na osobni zahtjev.

2. Imenuje se IVANA PORTOLAN PAJIĆ, dr. med., predsjednicom Upravnog vijeća Kliničkog bolničkog centra Osijek.

Klasa: 080-02/25-03/107
 Urbroj: 50301-15/28-25-4
 Zagreb, 30. listopada 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Naredba o izmjenama Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE, ŠUMARSTVA I RIBARSTVA

2057

Na temelju članka 7. stavka 6., članka 36. stavka 6. i članka 40. Zakona o zdravlju životinja (»Narodne novine«, br. 152/22 i 154/22), ministar poljoprivrede, šumarstva i ribarstva donosi

NAREDBU

O IZMJENAMA NAREDBE O MJERAMA KONTROLE ZA SUZBIJANJE AFRIČKE SVINJSKE KUGE U REPUBLICI HRVATSKOJ

Članak 1.

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, br. 128/25) u članku 1. točka 31. briše se.

Članak 2.

U članku 2. stavku 2. podstavak 15. mijenja se i glasi:

» – u zonama zaštite i nadziranja održavanje manifestacija na kojima se izlaže i/ili konzumira meso svinja i proizvodi od mesa svinja«.

Članak 3.

Ova Naredba stupa na snagu prvoga dana od dana objave u »Narodnim novinama«.

Klasa: 322-01/24-01/52
 Urbroj: 525-09/561-25-76
 Zagreb, 6. studenoga 2025.

Potpredsjednik Vlade
 i ministar
 David Vlajčić, v. r.
### NN 137/2025 (7.11.2025.), Odluka o donošenju Akcijskog plana razvoja kulture i medija za razdoblje do 2027. godine

VLADA REPUBLIKE HRVATSKE

2044

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 6. studenoga 2025. donijela

ODLUKU

O DONOŠENJU AKCIJSKOG PLANA RAZVOJA KULTURE I MEDIJA ZA RAZDOBLJE
 DO 2027. GODINE

I.

Donosi se Akcijski plan razvoja kulture i medija za razdoblje do 2027. godine, u tekstu koji je Vladi Republike Hrvatske dostavilo Ministarstvo kulture i medija aktom, klasa: 022-04/25-01/0047, urbroj: 532-03-02/1-25-13, od 20. listopada 2025.

II.

Zadužuje se Ministarstvo kulture i medija da o donošenju ove Odluke izvijesti nadležna tijela, nositelje mjera i aktivnosti iz Akcijskog plana iz točke I. ove Odluke.

III.

Zadužuje se Ministarstvo kulture i medija da Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/148

Urbroj: 50301-04/12-25-6

Zagreb, 6. studenoga 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Odluka o uvođenju Kulturne iskaznice

Vlada Republike Hrvatske

2043

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 4. i člankom 6. stavkom 1. Zakona o kulturnim vijećima i financiranju javnih potreba u kulturi (»Narodne novine«, broj 83/22.),Vlada Republike Hrvatske je na sjednici održanoj 6. studenoga 2025. donijela

ODLUKU

O UVOĐENJU KULTURNE ISKAZNICE

I.

Ovom Odlukom sukladno Programu Vlade Republike Hrvatske 2024. – 2028. uvodi se Kulturna iskaznica, kojom se osobama koje će od 1. siječnja do 31. prosinca 2026. napuniti 18 godina života osigurava pravo pristupa kulturnim sadržajima, odnosno pokrivanja troškova za konzumaciju kulturnih sadržaja.

Prava koja proističu iz Kulturne iskaznice osobe iz stavka 1. ove točke mogu koristiti godinu dana od dana napunjenih 18 godina života.

II.

Za koordinaciju uspostave i rada sustava Kulturne iskaznice zadužuje se Ministarstvo kulture i medija.

Za uspostavu sustava Kulturne iskaznice te podršku i održavanje sustava nakon uspostave zadužuje se Financijska agencija.

III.

Obveze Ministarstva kulture i medija su:

– definiranje kriterija za odabir pružatelja kulturnih sadržaja, kao i samih kulturnih sadržaja koji se mogu plaćati Kulturnom iskaznicom

– provedba poziva pružateljima kulturnih sadržaja za uključivanje u Kulturnu iskaznicu

– osiguranje financijskih sredstava za Kulturnu iskaznicu.

Obveze Financijske agencije su:

– razvoj i uspostava sustava s komponentama koje su uz direktni pristup sustavu raspoložive korisnicima u Ministarstvu kulture i medija, analitičarima u Financijskoj agenciji, te ostalim korisnicima uz suglasnost Ministarstva kulture i medija

– edukacija korisnika za rad

– poslovno-tehnička podrška radu

– održavanje informacijskog sustava

– priprema analiza, izvještaja i simulacija na zahtjev Ministarstva kulture i medija, a vezano za specifične upite čije rješavanje zahtijeva višu razinu dodatne analitičke razrade ili se odnose na izvještajne potrebe manje učestalosti korištenja

– kontinuiran rad na analizi podataka uz periodičko izvješćivanje o uočenim odstupanjima u postupanjima korisnika, kao i davanje prijedloga za moguće promjene u sustavu i

– uspostava i pružanje korisničke podrške.

IV.

Vlasnik sustava Kulturne iskaznice je Republika Hrvatska.

V.

Sredstva za uspostavu, održavanje i financiranje sustava Kulturna iskaznica osigurana su u okviru limita ukupnih rashoda Ministarstva kulture i medija, koje je Vlada Republike Hrvatske utvrdila Odlukom o proračunskom okviru za razdoblje 2026. – 2028.

VI.

Za provedbu ove Odluke zadužuje se Ministarstvo kulture i medija.

VII.

Ova Odluka stupa na snagu osmoga dana od dana objave u »Narodnim novinama.

Klasa: 022-03/25-04/451
 Urbroj: 50301-04/25-25-3
 Zagreb, 6. studenoga 2025.

Predsjednik
 mr. sc. Andrej Plenković, v. r.
### NN 137/2025 (7.11.2025.), Ispravak Izmjena i dopuna Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune

NARODNE NOVINE

2062

Nakon usporedbe s izvornim tekstom Izmjena i dopuna Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune koje su objavljene u »Narodnim novinama« br. 133 od 29. listopada 2025. utvrđena je tiskarska pogreška te se daje

ISPRAVAK

IZMJENA I DOPUNA KOLEKTIVNOG UGOVORA ZA POMORCE NA BRODOVIMA KOJI OBAVLJAJU PRIJEVOZ U LINIJSKOM OBALNOM POMORSKOM PROMETU (OD 29. LIPNJA 2023.) –
 PRVE IZMJENE I DOPUNE

U Izmjenama i dopunama Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune (»Narodne novine« br. 133/2025.) pogrešno je uz ime potpisnika za Sindikat pomoraca Hrvatske, voditelj ureda Zadar, Antun Aljinović tiskana oznaka vlastoručnog potpisa »v. r.« jer Sindikat pomoraca Hrvatske nije potpisao Izmjene i dopune Kolektivnog ugovora za pomorce na brodovima koji obavljaju prijevoz u linijskom obalnom pomorskom prometu (od 29. lipnja 2023.) – prve izmjene i dopune.

Urbroj: 50501-8/2-25-01
 Zagreb, 6. studenoga 2025.

Glavna urednica
 Zdenka Pogarčić, v. r.
### NN 139/2025 (12.11.2025.), Pravilnik o izmjenama i dopunama Pravilnika o reviziji u mirovinskom osiguravajućem društvu

HRVATSKA AGENCIJA ZA NADZOR FINANCIJSKIH USLUGA

2082

Na temelju odredbi članka 100. stavka 4. i članka 100.f stavka 8. Zakona o mirovinskim osiguravajućim društvima (»Narodne novine«, broj 22/14, 29/18, 115/18, 156/23, 52/25), Hrvatska agencija za nadzor financijskih usluga na sjednici Upravnog vijeća održanoj 6. studenoga 2025. godine donosi

PRAVILNIK

O IZMJENAMA I DOPUNAMA PRAVILNIKA O REVIZIJI U MIROVINSKOM OSIGURAVAJUĆEM DRUŠTVU

Članak 1.

U Pravilniku o reviziji u mirovinskom osiguravajućem društvu (»Narodne novine«, broj 131/24) u članku 1. točka 1. mijenja se i glasi:

»1. opseg i sadržaj revizije u mirovinskom osiguravajućem društvu za potrebe Hanfe koju obavlja revizorsko društvo iz članaka 100.a i 100.f Zakona o mirovinskim osiguravajućim društvima (»Narodne novine«, broj 22/14, 29/18, 115/18, 156/23, 52/25, dalje u tekstu: Zakon),«.

Članak 2.

U članku 4. stavku 3. iza točke 7. dodaje se točka 8. koja glasi:

»8. Izvještaj o obavljanju poslova ključnih funkcija«.

Članak 3.

U članku 6. stavku 2. iza alineje 3. dodaje se zarez te riječi: »s posebnim osvrtom na ulaganja u izvedene financijske instrumente iz članka 92. stavka 1. točke 15. Zakona te alternativna ulaganja iz članka 93. stavka 3. Zakona, ako je primjenjivo«.

Iza alineje 5. dodaje se zarez te riječi: »s posebnim osvrtom na ulaganja u izvedene financijske instrumente iz članka 92. stavka 1. točke 15. Zakona te alternativna ulaganja iz članka 93. stavka 3. Zakona, ako je primjenjivo«.

Članak 4.

Iza članka 11. dodaje se novi članak 12. s naslovom iznad njega koji glase:

»Izvještaj o obavljanju poslova ključnih funkcija

Članak 12.

(1) Revizorsko društvo dužno je provjeriti i ocijeniti usklađenost ključnih funkcija sa zakonskim odredbama i adekvatnost uspostavljene organizacije kao i učinkovitost istih te izraditi Izvještaj o obavljanju poslova ključnih funkcija.

(2) Izvještaj iz stavka 1. ovoga članka mora sadržavati najmanje:

– popis nedostataka u radu ključnih funkcija i rizika koji iz njih proizlaze,

– konstatacije o postupcima mirovinskog osiguravajućeg društva s obzirom na preporuke revizora iz prethodnih godina,

– preporuke revizora s navođenjem uočenih slabosti i rizika,

– ocjenu revizora je li mirovinsko osiguravajuće društvo uspostavilo ključne funkcije unutar sustava upravljanja te obavljaju li ključne funkcije poslove u skladu sa Zakonom i na temelju njega donesenim propisima u skladu s člankom 4. stavkom 4. ovog Pravilnika.«.

Članak 5.

Dosadašnji članci 12. do 14. sada postaju članci 13. do 15.

Članak 6.

U dosadašnjem članku 12. koji sada postaje članak 13. u stavku 1. u alineji 6. briše se riječ: »i« te se iza te alineje dodaje zarez.

Iza alineje 7. dodaje se riječ: »i« te alineja 8. koja glasi:

» – zasebnu ocjenu o obavljanju poslova ključnih funkcija«.

ZAVRŠNA ODREDBA

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-11/01
 Urbroj: 326-01-70-72-25-2
 Zagreb, 6. studenoga 2025.

Predsjednik
 Upravnog vijeća
 dr. sc. Ante Žigman, v. r.
### NN 139/2025 (12.11.2025.), Pravilnik o izmjeni Pravilnika o kapitalu leasing-društva

Hrvatska agencija za nadzor financijskih usluga

2081

Na temelju članka 10. stavka 3. Zakona o leasingu (»Narodne novine«, br. 141/2013), Hrvatska agencija za nadzor financijskih usluga na sjednici Upravnog vijeća održanoj 6. studenoga 2025. godine donosi

PRAVILNIK

O IZMJENI PRAVILNIKA O KAPITALU
 LEASING-DRUŠTVA

Članak 1.

U Pravilniku o kapitalu leasing-društva (»Narodne novine«, br. 60/14 i 142/22) Obrazac Izvještaj o izračunu kapitala leasing društva – IIKLD iz Priloga 1. tog Pravilnika zamjenjuje se obrascem Izvještaj o izračunu kapitala leasing društva – IIKLD koji čini Prilog 1. ovog Pravilnika i njegov je sastavni dio.

ZAVRŠNA ODREDBA

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-05/01
 Urbroj: 326-01-70-72-25-1
 Zagreb, 6. studenoga 2025.

Predsjednik
 Upravnog vijeća
 dr. sc. Ante Žigman, v. r.

PRILOG 1.

IZVJEŠTAJ O IZRAČUNU KAPITALA LEASING DRUŠTVA – IIKLD

![](/files/_web/sluzbeni-dio/2025/133438/images/11713.jpg)
### NN 139/2025 (12.11.2025.), Rješenje o razrješenju i imenovanju članova Upravnog vijeća Lučke uprave Šibenik

Vlada Republike Hrvatske

2074

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 93. stavaka 1. i 2. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 6. studenoga 2025. donijela

RJEŠENJE

O RAZRJEŠENJU I IMENOVANJU ČLANOVA UPRAVNOG VIJEĆA LUČKE UPRAVE ŠIBENIK

1. Razrješuju se dužnosti članovi Upravnog vijeća Lučke uprave Šibenik:

– GRGO SOŽA

– PAŠKO RAKIĆ, na osobni zahtjev.

2. Za članove Upravnog vijeća Lučke uprave Šibenik imenuju se:

– STIPE MALEŠ

– IVAN ŽIVKOVIĆ.

Klasa: 080-02/25-03/127

Urbroj: 50301-15/07-25-2

Zagreb, 6. studenoga 2025.

Predsjednik
 mr. sc. Andrej Plenković, v. r.
### NN 139/2025 (12.11.2025.), Odluka o izmjeni Odluke o Uredu predsjednika Republike Hrvatske

PREDSJEDNIK REPUBLIKE HRVATSKE

2073

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKU

O IZMJENI ODLUKE O UREDU PREDSJEDNIKA REPUBLIKE HRVATSKE

Članak 1.

U Odluci o Uredu predsjednika Republike Hrvatske (»Narodne novine«, broj 31/25) u članku 4. u stavku 2. dodaje se novi podstavak 8. koji glasi:

» – pomoćnik glavnog tajnika Ureda predsjednika Republike Hrvatske.«.

Dosadašnji podstavci 8. – 11. postaju podstavci 9. – 12.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 020-12/25-01/01
 Urbroj: 71-10-01/1-25-3
 Zagreb, 7. studenoga 2025.

Predsjednik
 Republike Hrvatske
 Zoran Milanović, v. r.
### NN 139/2025 (12.11.2025.), Odluka o autorizaciji plovila za ribolov jegulje (Anguilla anguilla)

MINISTARSTVO POLJOPRIVREDE, ŠUMARSTVA I RIBARSTVA

2079

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) i članka 12.a stavka 3. Pravilnika o ribolovu jegulje (Anguilla anguilla) (»Narodne novine«, br. 110/23. i 135/25.), ministar poljoprivrede, šumarstva i ribarstva, donosi

ODLUKU

O AUTORIZACIJI PLOVILA ZA RIBOLOV JEGULJE (Anguilla anguilla)

I.

Ovom Odlukom autoriziraju se plovila za obavljanje gospodarskog ribolova jegulje (Anguilla anguilla) na temelju uvjeta i kriterija propisanih Pravilnikom o ribolovu jegulje (Anguilla anguilla) (»Narodne novine«, br. 110/23. i 135/25.) (u daljnjem tekstu: Pravilnik).

II.

Gospodarski ribolov jegulje (Anguilla anguilla) korištenjem ribolovnog alata »stajaći kogol – trata za lov jegulje« obavlja se u dijelu ribolovne zone G, sljedećim plovilima i na lovištima:

|  |  |  |  |
| --- | --- | --- | --- |
| Redni broj | CFR broj plovila | Registarska oznaka ili ime plovila | Lovište |
| 1. | HRV000001558 | 64-PL | Široka, od vrha Malog Gumanca pa do mora |
| 2. | HRV000001822 | 67-PL | Gradina rijeka, od Neretve prema Vrnjačkoj glavici s jarugom Medakuša niz ušće do novog kanala |
| 3. | HRV000016278 | 77-PL | Crna rijeka, od mosta Rastoka do Grla u Vlaškoj |
| 4. | HRV000000492 | 220368-MA | Mala Neretva – Pržinovac |
| 5. | HRV000003236 | 161-PL | Crna rijeka I, II, III i IV |

III.

Gospodarski ribolov jegulje (Anguilla anguilla) korištenjem ribolovnog alata »stajaći parangal« obavlja se u dijelu ribolovne podzone F2 u akvatoriju od Šibenskog mosta do Skradinskog mosta, sljedećim plovilima:

|  |  |  |
| --- | --- | --- |
| Redni broj | CFR broj plovila | Registarska oznaka ili ime plovila |
| 1. | HRV000000360 | 591-ŠB |
| 2. | HRV000000639 | 691-ŠB |
| 3. | HRV000015536 | 872-ŠB |

IV.

Gospodarski ribolov jegulje obavlja se plovilima iz točaka II. i III. ove Odluke od dana izdavanja odobrenja kojim se plovila autoriziraju za ribolov jegulje, a u skladu s odredbama Pravilnika i propisa kojim se uređuje lovostaj jegulje.

V.

Danom stupanja na snagu ove Odluke prestaje važiti Odluka o autorizaciji plovila za ribolov jegulje (Anguilla anguilla) s rokom važenja do 31. listopada 2025. godine (»Narodne novine«, br. 124/23. i 40/24.).

VI.

Ova Odluka stupa na snagu prvoga dana od dana objave u »Narodnim novinama«, a prestaje važiti 31. listopada 2027. godine.

Klasa: 011-01/25-01/55
 Urbroj: 525-12/718-25-1
 Zagreb, 5. studenoga 2025.

Potpredsjednik Vlade
 i ministar
 David Vlajčić, v. r.
### NN 139/2025 (12.11.2025.), Odluka o visini poreznih stopa godišnjeg poreza na dohodak na području Općine Okučani

Općina Okučani

2083

Na temelju članka 19. i 19. a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 51/22 i 114/23) i članka 34. Statuta Općine Okučani (»Službeni vjesnik Brodsko-posavske županije« br. 10/09, 4/13, 3/18, 7/18 i 14/21), Općinsko vijeće Općine Okučani na svojoj 17. sjednici održanoj 14. studenoga 2023. donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE OKUČANI

Članak 1.

Ovom odlukom utvrđuje se visina poreznih stopa godišnjeg poreza na dohodak za porezne obveznike na području Općine Okučani.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom vjesniku Brodsko-posavske županije«, a stupa na snagu 1. siječnja 2024. godine.

Klasa: 410-21/23-01/2
 Urbroj: 2178-21-01-23-1
 Okučani, 14. studenoga 2023.

OPĆINSKO VIJEĆE

Predsjednik
 Općinskog vijeća
 Ivica Pivac, v. r.
### NN 140/2025 (14.11.2025.), Pravilnik o prestanku važenja Pravilnika o postupku plombiranja i postupanju s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršaj

Ministarstvo poljoprivrede, šumarstva i ribarstva

2093

Na temelju članka 70. stavka 4. Zakona o morskom ribarstvu (»Narodne novine«, broj 62/2017, 130/2017, 14/2019, 30/2023 i 14/2024), članka 65. stavka 4. Zakona o slatkovodnom ribarstvu (»Narodne novine«, broj 63/2019) i članka 33. stavka 1. Zakona o akvakulturi (»Narodne novine«, broj 130/2017, 111/2018, 144/2020, 30/2023 i 14/2024), ministar poljoprivrede, šumarstva i ribarstva donosi

PRAVILNIK

O PRESTANKU VAŽENJA PRAVILNIKA O POSTUPKU PLOMBIRANJA I POSTUPANJU S PRIVREMENO ODUZETIM PROIZVODIMA RIBARSTVA, RIBOLOVNIM ALATIMA I OPREMOM TE DRUGIM PREDMETIMA KOJIMA JE
 POČINJEN PREKRŠAJ

Članak 1.

Danom stupanja na snagu ovoga Pravilnika prestaje važiti Pravilnik o postupku plombiranja i postupanju s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršaj (»Narodne novine« br. 93/21).

Članak 2.

Ovaj Pravilnik objavit će se u »Narodnim novinama«, a stupa na snagu 15. studenoga 2025.

Klasa: 011-01/25-01/58
 Urbroj: 525-12/810-25-1
 Zagreb, 11. studenoga 2025.

Potpredsjednik Vlade
 i ministar
 David Vlajčić, v. r.
### NN 140/2025 (14.11.2025.), Odluka o stavljanju u službenu uporabu katastarskog operata katastra nekretnina za katastarsku općinu Draganić 1

Državna geodetska uprava

2095

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24) glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU DRAGANIĆ 1

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Draganić 1 (MB 338613), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:5000, te podjelom na skice izmjere,

– detaljnih listova katastarskog plana u mjerilu 1:1000 (156 listova),

– skica izmjere M 1:1000 (96 komada),

– skica izmjere M 1:500 (266 komada),

– dopunskih skica izmjere (688 komada),

– popisa katastarskih čestica u rasponu od broja 1 do 8823 (ukupno 9288 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 9406 (ukupno 9294 PL-ova).

II.

Katastarski operat katastra nekretnina za katastarsku općinu Draganić 1 (MB 338613) stavlja se u službenu uporabu dana 28. listopada 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Draganić 1 (MB 338613) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Draganić 1 (MB 338613).

IV.

Katastarski operat katastra nekretnina za katastarsku općinu Draganić 1 (MB 338613) mora se održavati u trajnoj suglasnosti s novoosnovanom zemljišnom knjigom za katastarsku općinu Draganić 1.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/38

Urbroj: 541-03-01-02/4-25-4

Zagreb, 7. studenoga 2025.

Glavni ravnatelj
 Antonio Šustić, dipl. ing. geod., v. r.
### NN 140/2025 (14.11.2025.), Odluka o dopuni Odluke o nazivima i uvjetima za radna mjesta u Ustavnom sudu Republike Hrvatske

Ustavni sud Republike Hrvatske

2094

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) i člankom 2. stavkom 2. Zakona o plaćama u državnim i javnim službama (»Narodne novine« broj 155/23.), 11. studenoga 2025. donosim

ODLUKU

O DOPUNI ODLUKE O NAZIVIMA I UVJETIMA ZA RADNA MJESTA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta u Ustavnom sudu Republike Hrvatske broj: SuT-A-5/2024 od 22. ožujka 2024. (»Narodne novine« broj 35/24.) u točki III. dodaje se stavak 3. koji glasi: »U svrhu utvrđivanja sposobnosti za obavljanje poslova radnog mjesta, u postupku novog zapošljavanja provest će se psihološko testiranje kandidata za svako radno mjesto iz ove Odluke (psihološka procjena).«

II.

Ova Odluka stupa na snagu osmoga dana od dana objave u »Narodnim novinama«.

Broj: SuT-A-5/2024-1

Zagreb, 11. studenoga 2025.

Predsjednik
 dr. sc. Frane Staničić, v. r.
### NN 140/2025 (14.11.2025.), Odluka o načinu određivanja osnovica za izračun iznosa naknada u sustavu socijalne skrbi

VLADA REPUBLIKE HRVATSKE

2086

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 22. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 13. studenoga 2025. donijela

ODLUKU

O NAČINU ODREĐIVANJA OSNOVICA ZA IZRAČUN IZNOSA NAKNADA U SUSTAVU SOCIJALNE SKRBI

I.

Osnovica na temelju koje se izračunava iznos zajamčene minimalne naknade i osnovica za izračun iznosa drugih naknada iz zakona kojim se uređuje djelatnost socijalne skrbi utvrđuju se na prijedlog ministra nadležnog za socijalnu skrb (u daljnjem tekstu: ministar).

II.

Prijedlog osnovica iz točke I. ove Odluke predlaže ministar na temelju mišljenja savjetodavnog tijela Vlade Republike Hrvatske za razvoj socijalnih politika, primjenjujući prosječnu stopu inflacije potrošačkih cijena u prethodnoj godini, uzimajući u obzir ukupnu gospodarsku situaciju i gospodarska kretanja u Republici Hrvatskoj te fiskalni kapacitet državnog proračuna, prilagođavajući ih u skladu s tim.

III.

Savjetodavno tijelo Vlade Republike Hrvatske za razvoj socijalnih politika donosi mišljenje na temelju ključnih socijalnih pokazatelja, uključujući stope siromaštva i socijalne isključenosti, raspodjelu dohotka, nezaposlenost, demografska kretanja i pristup osnovnim uslugama, koje mišljenje sadrži preporuke o primjerenosti socijalnih davanja u odnosu na troškove života, te procjenu njihove učinkovitosti u smanjenju siromaštva i socijalne isključenosti.

IV.

Prijedlog osnovica iz točke I. ove Odluke ne može biti u iznosu manjem od iznosa koji je bio utvrđen prethodnim odlukama.

Prijedlog osnovica iz točke I. ove Odluke bit će u iznosu većem od iznosa koji je bio utvrđen prethodnim odlukama, osim ako je prosječna stopa inflacije potrošačkih cijena u prethodnoj godini negativna ili ako je planirani proračunski saldo za tekuću godinu najmanje 0,5 postotnih bodova BDP-a niži od onog iz prethodne godine i blizu ili ispod – 3 % BDP-a.

V.

Ova Odluka stupa na snagu osmoga dana od dana objave u » Narodnim novinama«.

Klasa: 022-03/25-04/479

Urbroj: 50301-04/32-25-6

Zagreb, 13. studenoga 2025.

Predsjednik
 mr. sc. Andrej Plenković, v. r.
### NN 141/2025 (19.11.2025.), Indeks potrošačkih cijena u listopadu 2025.

Državni zavod za statistiku

2102

Državni zavod za statistiku objavljuje

INDEKS

POTROŠAČKIH CIJENA U LISTOPADU 2025.

Indeks potrošačkih cijena u listopadu 2025. u odnosu na rujan 2025. iznosi 100,6.

Klasa: 956-03/25-01/3

Urbroj: 555-01-04-06-01-25-22

Zagreb, 14. studenoga 2025.

Glavna ravnateljica
 Lidija Brković, v. r.
### NN 141/2025 (19.11.2025.), Odluka o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

2101

Na temelju članka 12. stavka 5., a u vezi s člankom 12. stavkom 1. točkom 1. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

ODLUKU

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

I.

Ovom Odlukom određuje se zabrana obavljanja gospodarskog ribolova na moru okružujućom mrežom plivaricom – srdelarom u sljedećim dijelovima ribolovnog mora:

1. Zapadna obala Istre: sjeverno od crte koja ide od Rta Križ na zapad

2. Valunska Vala: unutar ravne crte koja spaja Rt Kobilj i Rt Pernat

3. Unutar područja omeđenog: Rt Veli rat (Dugi otok) – istočnom obalom Dugog otoka – istočnom granicom PP Telašćica i NP Kornati – λ15° 22,27’ Φ43° 47,26' – λ15° 24' Φ43° 48,55' – JI rt o. Žut – SZ rt o. Žut – o. Lavdara Mala – JI rt Lavdara – sjeverni rt o. Lavdara – Rt Parda (o. Veli Iž) – Rt Poljšinjac – Južni Rt (o. Zverinac) – Rt Zmorašnji – južni rt o. Vela Tramerka – Rt Veli rat (Dugi otok).

II.

Područja iz točke I. podtočaka 1. – 3. ove Odluke prikazana su na karti u Prilogu 1. ove Odluke.

III.

Danom stupanja na snagu ove Odluke prestaje važiti Odluka o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom (»Narodne novine«, broj 129/25.).

IV.

Ova Odluka stupa na snagu prvoga dana od dana objave u »Narodnim novinama«, a prestaje važiti 24. prosinca 2025. u 12:00 sati.

Klasa: 324-01/25-01/350

Urbroj: 525-12/718-25-1

Zagreb, 14. studenoga 2025.

Potpredsjednik Vlade
 i ministar
 David Vlajčić, v. r.

PRILOG 1.

![](/files/_web/sluzbeni-dio/2025/133446/images/5285.jpg)
### NN 142/2025 (21.11.2025.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

2116

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine«, broj 111/21, 83/23 i 17/25), Hrvatska energetska regulatorna agencija je na sjednici Upravnog vijeća održanoj 19. studenoga 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. siječnja 2026. do 31. ožujka 2026., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,144394 | 0,084938 | 4,645 |
| Srednji napon | |  | 0,137199 | 0,080705 | 4,645 |
| Niski napon | Crveni |  | 0,134046 | 0,078851 | 4,645 |
| Bijeli |  | 0,153747 | 0,090439 | 4,645 |
| Plavi | 0,133534 |  |  | 4,645 |
| Žuti | 0,104505 |  |  | 0,000 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,164100 | 0,096500 | 4,645 |
| Srednji napon | |  | 0,155900 | 0,091700 | 4,645 |
| Niski napon | Crveni |  | 0,152300 | 0,089600 | 4,645 |
| Bijeli |  | 0,174700 | 0,102800 | 4,645 |
| Plavi | 0,151700 |  |  | 4,645 |
| Žuti | 0,118800 |  |  | 0,000 |

II.

Ova Odluka objavit će se u »Narodnim novinama«, a stupa na snagu 1. siječnja 2026.

Klasa: 391-35/25-01/1
 Urbroj: 371-06-25-22
 Zagreb, 19. studenoga 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 142/2025 (21.11.2025.), Rješenje o razrješenju članice i imenovanju člana Upravnog vijeća Lučke uprave Split

VLADA REPUBLIKE HRVATSKE

2112

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 93. stavaka 1. i 2. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 13. studenoga 2025. donijela

RJEŠENJE

O RAZRJEŠENJU ČLANICE I IMENOVANJU ČLANA UPRAVNOG VIJEĆA LUČKE UPRAVE SPLIT

1. Razrješuje se TIHANA TADINAC dužnosti članice Upravnog vijeća Lučke uprave Split.

2. Imenuje se IVICA BALARIN ĐIPALO članom Upravnog vijeća Lučke uprave Split.

Klasa: 080-02/25-03/135

Urbroj: 50301-15/28-25-2

Zagreb, 13. studenoga 2025.

Predsjednik
 mr. sc. Andrej Plenković, v. r.
### NN 142/2025 (21.11.2025.), Rješenje o razrješenju i imenovanju članice Upravnog vijeća Hrvatske matice iseljenika

VLADA REPUBLIKE HRVATSKE

2109

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 6. stavka 4. i stavka 5. podstavka 1. Zakona o Hrvatskoj matici iseljenika (»Narodne novine«, broj 94/18.), Vlada Republike Hrvatske je na sjednici održanoj 13. studenoga 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA HRVATSKE MATICE ISELJENIKA

1. Razrješuje se IVANKA RORA dužnosti članice Upravnog vijeća Hrvatske matice iseljenika, na osobni zahtjev.

2. Imenuje se SNJEŽANA RADOŠ članicom Upravnog vijeća Hrvatske matice iseljenika.

Klasa: 080-02/25-03/131

Urbroj: 50301-15/28-25-2

Zagreb, 13. studenoga 2025.

Predsjednik
 mr. sc. Andrej Plenković, v. r.
### NN 142/2025 (21.11.2025.), Rješenje o razrješenju i imenovanju člana Upravnog vijeća Lučke uprave Rijeka

VLADA REPUBLIKE HRVATSKE

2111

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 93. stavaka 1., 2. i 3. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 13. studenoga 2025. donijela

RJEŠENJE

O RAZRJEŠENJU I IMENOVANJU ČLANA UPRAVNOG VIJEĆA LUČKE UPRAVE RIJEKA

1. Razrješuje se LORIS RAK dužnosti člana Upravnog vijeća Lučke uprave Rijeka.

2. Imenuje se MARKO BORAS MANDIĆ članom Upravnog vijeća Lučke uprave Rijeka.

Klasa: 080-02/25-03/136

Urbroj: 50301-15/07-25-2

Zagreb, 13. studenoga 2025.

Predsjednik
 mr. sc. Andrej Plenković, v. r.
### NN 142/2025 (21.11.2025.), Rješenje o razrješenju člana i imenovanju članice Upravnog vijeća Lučke uprave Dubrovnik

VLADA REPUBLIKE HRVATSKE

2110

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 93. stavaka 1. i 2. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 13. studenoga 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA LUČKE UPRAVE DUBROVNIK

1. Razrješuje se BALDO TOMAŠEVIĆ dužnosti člana Upravnog vijeća Lučke uprave Dubrovnik.

2. Imenuje se GORANA TOMELJAK članicom Upravnog vijeća Lučke uprave Dubrovnik.

Klasa: 080-02/25-03/134

Urbroj: 50301-15/28-25-2

Zagreb, 13. studenoga 2025.

Predsjednik
 mr. sc. Andrej Plenković, v. r.
### NN 142/2025 (21.11.2025.), Naredba o dopuni Naredbe o razvrstaju luka otvorenih za javni promet na području Šibensko-kninske županije

MINISTARSTVO MORA, PROMETA I INFRASTRUKTURE

2115

Na temelju članka 84. i članka 231. stavaka 3. i 7. Zakona o pomorskom dobru i morskim lukama (»Narodne novine«, br. 83/23.), ministar mora, prometa i infrastrukture donosi

NAREDBU

O DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ŠIBENSKO-KNINSKE ŽUPANIJE

I.

U Naredbi o razvrstaju luka otvorenih za javni promet na području Šibensko-kninske županije (»Narodne novine«, br. 84/15.) u točki I., podtočki 3. iza rednog broja 23) dodaje se redni broj:

»24) luka Srima«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 342-21/25-01/40
 Urbroj: 530-03-1-2-25-2
 Zagreb, 13. studenoga 2025.

Potpredsjednik Vlade
 i ministar
 Oleg Butković, v. r.
### NN 143/2025 (26.11.2025.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

2144

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Željka Filakovića, na 63. sjednici održanoj 7. studenoga 2025.,

odlučilo je

ŽELJKO FILAKOVIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Osijeku, s danom 28. veljače 2026.

Klasa: 712-06/25-DOVO/16

Urbroj: 121-3

Zagreb, 7. studenoga 2025.

Predsjednica
 Državnoodvjetničkog vijeća
 Željka Mostečak, v. r.
### NN 143/2025 (26.11.2025.), Odluka o imenovanju zamjenika općinskog državnog odvjetnika u Općinskom državnom odvjetništvu u Vukovaru

Državnoodvjetničko vijeće

2141

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 63. sjednici Vijeća održanoj 7. studenoga 2025.,

odlučilo je

I. SLAĐANA OPAČIĆ, viša državnoodvjetnička savjetnica – specijalist u Općinskom državnom odvjetništvu u Vinkovcima imenuje se za zamjenika općinskog državnog odvjetnika u Općinskom državnom odvjetništvu u Vukovaru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/39

Urbroj: 121-20

Zagreb, 7. studenoga 2025.

Predsjednica
 Državnoodvjetničkog vijeća
 Željka Mostečak, v. r.
### NN 143/2025 (26.11.2025.), Odluka o imenovanju zamjenice općinskog državnog odvjetnika u Općinskom državnom odvjetništvu u Zadru

DRŽAVNOODVJETNIČKO VIJEĆE

2143

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 63. sjednici Vijeća održanoj 7. studenoga 2025.

odlučilo je

I. MARTA MIKOLČEVIĆ, viša sudska savjetnica na Županijskom sudu u Zagrebu imenuje se za zamjenicu općinskog državnog odvjetnika u Općinskom državnom odvjetništvu u Zadru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/47

Urbroj: 121-16

Zagreb, 7. studenoga 2025.

Predsjednica
 Državnoodvjetničkog vijeća
 Željka Mostečak, v. r.
### NN 143/2025 (26.11.2025.), Odluka o imenovanju zamjenika županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

2142

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023; dalje u tekstu: Zakon o Državnoodvjetničkom vijeću) na 63. sjednici održanoj 7. studenoga 2025.

odlučilo je

I. DARIJA PADOVAN BUŠKULIĆ općinska državna odvjetnica u Općinskom državnom odvjetništvu u Zadru imenuje se za zamjenika županijskog državnog odvjetnika u Županijskom državnom odvjetništvu u Zadru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/14

Urbroj: 121-19

Zadar, 7. studenoga 2025.

Predsjednica
 Državnoodvjetničkog vijeća
 Željka Mostečak, v. r.
### NN 143/2025 (26.11.2025.), Odluka o visini poreznih stopa poreza na dohodak na području Općine Rešetari

Općina Rešetari

2146

Na temelju članka 19.a Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22., 114/23. i 152/24) i članka 33. Statuta Općine Rešetari (»Službeni glasnik Općine Rešetari« broj 1/18, 1/20 i 1/21), Općinsko vijeće Općine Rešetari na svojoj 5. sjednici održanoj 19. studenoga 2025. godine donijelo je

ODLUKU

O VISINI POREZNIH STOPA POREZA NA DOHODAK NA PODRUČJU OPĆINE REŠETARI

Članak 1.

Ovom Odlukom utvrđuje se visina poreznih stopa poreza na dohodak za porezne obveznike na području Općine Rešetari.

Članak 2.

Na području Općine Rešetari određuje se niža stopa poreza na dohodak u visini od 20 % i viša stopa poreza na dohodak u visini od 30 %.

Članak 3.

Ova će se Odluka objaviti u »Službenom glasniku Općine Rešetari« i »Narodnim novinama«, a stupa na snagu 1. siječnja 2026. godine.

Članak 4.

Stupanjem na snagu ove Odluke prestaje važiti Odluka o visini poreznih stopa poreza na dohodak na području Općine Rešetari (»Službeni glasnik Općine Rešetari« broj 6/25).

Klasa: 410-02/25-01/01
 Urbroj: 2178-18-03/01-25-1
 Rešetari, 19. studenoga 2025.

Predsjednica
 Općinskog vijeća
 Milka Perković, v. r.
### NN 143/2025 (26.11.2025.), Odluka o imenovanju pomoćnice glavnog tajnika Ureda predsjednika Republike Hrvatske

PREDSJEDNIK REPUBLIKE HRVATSKE

2138

Na temelju odredbe članka 106. Ustava Republike Hrvatske (»Narodne novine« broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 2. podstavka 8. Odluke o Uredu predsjednika Republike Hrvatske (»Narodne novine« broj 31/25 i 139/25), donosim

ODLUKU

O IMENOVANJU POMOĆNICE GLAVNOG TAJNIKA UREDA PREDSJEDNIKA REPUBLIKE HRVATSKE

TATJANA PINHAK imenuje se pomoćnicom glavnog tajnika Ureda predsjednika Republike Hrvatske.

Ova Odluka stupa na snagu 1. prosinca 2025.

Klasa: 080-01/25-01/10

Urbroj: 71-10-01/1-25-1

Zagreb, 19. studenoga 2025.

Predsjednik
 Republike Hrvatske
 Zoran Milanović, v. r.
### NN 143/2025 (26.11.2025.), Odluka o iznosu tarifnih stavki za proizvodnju toplinske energije za centralni toplinski sustav Slavonija za energetski subjekt Brod-Plin d.o.o., Trg pobjede 5, Slavonski Brod

Hrvatska energetska regulatorna agencija

2145

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 29. sjednici Upravnog vijeća održanoj 24. studenoga 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNI TOPLINSKI SUSTAV SLAVONIJA ZA ENERGETSKI SUBJEKT BROD-PLIN d.o.o., TRG POBJEDE 5,
 SLAVONSKI BROD

I.

Tarifne stavke za proizvodnju toplinske energije za centralni toplinski sustav Slavonija za energetski subjekt Brod-plin d.o.o., Trg pobjede 5, Slavonski Brod, za razdoblje do 31. ožujka 2026., iznose kako slijedi:

|  |  |  |  |  |
| --- | --- | --- | --- | --- |
| Tarifne grupe  (Tg) | Tarifni modeli  (TM) | | Tarifne stavke  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0533 | 1,5396 |
| Tg 2 – Industrija i poslovni potrošači | TM2 | Vrela/topla voda | 0,0631 | 1,5396 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralni toplinski sustav Slavonija, za energetski subjekt Brod-plin d.o.o., Tome Skalice 4, Slavonski Brod (»Narodne novine«, broj 105/14).

III.

Ova Odluka stupa na snagu 1. prosinca 2025.

Klasa: 391-35/25-01/36
 Urbroj: 371-05-25-5
 Zagreb, 24. studenoga 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 143/2025 (26.11.2025.), Odluka o izmjeni Odluke o dodjeli odlikovanja klasa: 060-03/25-17/09, urbroj: 71-03-01/3-25-01 od 25. srpnja 2025.

PREDSJEDNIK REPUBLIKE HRVATSKE

2137

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O IZMJENI ODLUKE O DODJELI ODLIKOVANJA

I.

U Odluci o dodjeli odlikovanja Red hrvatskog pletera klasa: 060-03/25-17/09, urbroj: 71-03-01/3-25-01 od 25. srpnja 2025. briše se ime pod rednim brojem 9. brigadirka MIRA (Niko) MIĆIĆ.

II.

U ostalom dijelu Odluka ostaje neizmijenjena.

III.

Odluka stupa na snagu danom donošenja.

Klasa: 060-03/25-17/09

Urbroj: 71-03-01/4-25-03

Zagreb, 30. rujna 2025.

Predsjednik
 Republike Hrvatske
 Zoran Milanović, v. r.
### NN 143/2025 (26.11.2025.), Odluka o dodjeli odlikovanja Reda hrvatskog trolista brigadirki Miri (Niko) Mićić

PREDSJEDNIK REPUBLIKE HRVATSKE

2132

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru, odlikuje se

brigadirka MIRA (Niko) MIĆIĆ.

Klasa: 060-03/25-16/04

Urbroj: 71-03-01/4-25-01

Zagreb, 30. rujna 2025.

Predsjednik
 Republike Hrvatske
 Zoran Milanović, v. r.